ગુજરાત કોંગ્રેસના નારાજ નેતાઓ રવિવારે તાબડતોબ દિલ્હી દરબાર દોડી ગયા હતા, જોકે નારાજ નેતાઓ બળાપો ઠાલવે તે પહેલાં તો કોંગ્રેસ પક્ષના રાષ્ટ્રીય અધ્યક્ષ રાહુલ ગાંધીએ મુલાકાત આપવાની ચોખ્ખા શબ્દોમાં ના પાડી દીધી હતી, રાહુલે સંદેશો મોકલાવ્યો હતો કે, જે કંઈ રજૂઆત હોય તે પ્રદેશ પ્રભારી રાજીવ સાતવ સમક્ષ કરો, જો અહીંથી પણ ઉકેલ ના આવતો હોય તો જ મારી પાસે આવો અને લોકસભાની ચૂંટણી કામગીરી માટે કામે લાગી જાવ.